paragraph_text: Preuzevši naziv od filma Being There iz 1979., samostalno producirano izdanje bilo je obilježeno nadrealnijim i introspektivnijim stihovima u usporedbi s njihovim prethodnim albumom. Razlog tomu bile su promjene u Tweedyjevu životu, ukljućujući rođenje njegova prvog djeteta. Glazbeno, album je psihodeličnim, nadrealnim pjesmama zamijenio alt-country zvuk Uncle Tupela. Bio je to prvi album Wilca sa steel gitaristom Bobom Eganom i posljednji s multiinstrumentalistom Maxom Johnstonom.